**Bamblesyke**, **Bornholm disease**, **epidemisk pleurodynia** eller **epidemisk myalgi** er en sykdom forårsaket av Coxsackie B virus eller andre virus.

Bamblesyke er oppkalt etter den norske kommunen Bamble hvor tidlige tilfeller ble oppdaget. Det engelske navnet Bornholm disease er oppkalt etter den danske øya Bornholm.

Tegn og symptomer
-----------------

Symptomene kan være feber og hodepine, men det som særpreger denne sykdommen er sterke smerteanfall i den nedre del av brystkassen, ofte på den ene siden. Den minste bevegelse av brystkassen fører til en kraftig økning av smerte, noe som gjør det svært vanskelig å puste, og et anfall er derfor en ganske skremmende opplevelse, selv om det vanligvis går over før noen faktisk skade oppstår. Anfallene er uforutsigbare og kommer som lyn fra klar himmel. Pasienten føler det som et jerngrep rundt brystkassen. Det uformelle engelske navnet på sykdommen, for eksempel "The Devil's grip" (se også "andre navn" nedenfor) reflekterer dette symptomet.

Årsak
-----

Inokulasjon av halsutstryk tatt fra folk med pleurodynia inn i hjernen til nyfødte mus viste at enterovirus i Coxsackie B-viruset gruppen sannsynligvis var årsaken til pleurodynia, og de funnene ble støttet av senere studier av IgM-antistoffrespons i serum fra folk med pleurodynia. Andre virus i enterovirusfamilien, inkludert echovirus og Coxsackie A-viruset, er sjelden forbundet med pleurodynia.

Epidemiologi
------------

Coxsackie B virus spres ved kontakt, og epidemier oppstår vanligvis i løpet av varmt vær i tempererte områder og når som helst i tropene. Slik det er typisk med denne virusfamilien, er finnes viruset i store mengder i avføringen til smittede personer. Sykdommen kan spres ved å dele drikkebegree, og laboratoriepersonell som har arbeidet med viruset, har blitt smittet.

Behandling og prognose
----------------------

Sykdommen varer omtrent en uke og er sjelden dødelig. Behandling omfatter administrasjon av ikke-steroide anti-inflammatoriske midler (NSAIDS), eller varme omslag for de berørte musklene. Tilbakefall i løpet av ukene etter den første episoden er et karakteristisk trekk ved denne sykdommen.

Historie
--------

I 1872 rapporterte Daae-Finsen om en epidemi av "akutt muskuløs revmatisme" som forekom i Bamble kommune, og dette ga opphav til navnet "bamblesyke" i Norge. Påfølgende rapporter, utgitt på norsk, refererte til sykdommen under dette navnet. I 1933 avla Ejnar Sylvest en doktorgradsavhandling som beskriver et dansk utbrudd av denne sykdommen på Bornholm under tittelen "Bornholmsk syge - myalgia epidemica", og dette navnet har siden blitt brukt i engelsk medisinsk litteratur.

Andre navn
----------

*Bamblesyke*,Sykdommen er også kjent som *Bornholm disease,* *devil's grip* , *devil's grippe* , *epidemisk myalgi* , *epidemisk pleurodynia* , *myalgia epidemica* .

Referanser
----------

1. ↑  HOPKINS JH (1950). «Bornholm disease». *Br Med J*. 1 (4664): 1230–2. PMC 2038054 Åpent tilgjengelig. PMID 15420445.
2. ↑  *epidemic pleurodynia* at Dorland's Medical Dictionary
3. ↑  WARIN JF, DAVIES JB, SANDERS FK, VIZOSO AD (1953). «Oxford epidemic of Bornholm disease, 1951». *Br Med J*. 1 (4824): 1345–51. PMC 2016648 Åpent tilgjengelig. PMID 13042253. CS1-vedlikehold: Flere navn: forfatterliste (link)
4. 1 2  WELLER TH, ENDERS JF, BUCKINGHAM M, FINN JJ (1950). «The etiology of epidemic pleurodynia: a study of two viruses isolated from a typical outbreak». *J. Immunol*. 65 (3): 337–46. PMID 14774516. CS1-vedlikehold: Flere navn: forfatterliste (link)
5. ↑  Schmidt NJ, Magoffin RL, Lennette EH (1973). «Association of group B coxsackie viruses with cases of pericarditis, myocarditis, or pleurodynia by demonstration of immunoglobulin M antibody». *Infect. Immun*. 8 (3): 341–8. PMC 422854 Åpent tilgjengelig. PMID 4199715. Arkivert fra originalen 13. desember 2019. Besøkt 19. april 2010. CS1-vedlikehold: Flere navn: forfatterliste (link)
6. ↑  Bell EJ, Grist NR (1971). «ECHO viruses, carditis, and acute pleurodynia». *Am. Heart J*. 82 (1): 133–5. PMID 5581711.
7. ↑  Chong AY, Lee LH, Wong HB (1975). «Epidemic pleurodynia (Bornholm disease) outbreak in Singapore. A clinical and virological study». *Trop Geogr Med*. 27 (2): 151–9. PMID 1179480. CS1-vedlikehold: Flere navn: forfatterliste (link)
8. ↑  Ikeda RM, Kondracki SF, Drabkin PD, Birkhead GS, Morse DL (1993). «Pleurodynia among football players at a high school. An outbreak associated with coxsackievirus B1». *JAMA*. 270 (18): 2205–6. PMID 8411604. CS1-vedlikehold: Flere navn: forfatterliste (link)
9. 1 2 3  Vogelsang TM (1967). «The occurrence of Bamble Disease (epidemic pleurodynia) in Norway». *Med Hist*. 11 (1): 86–90. PMC 1033670 Åpent tilgjengelig. PMID 5341038.

Eksterne lenker
---------------

* Søk etter bamblesyke hos Helsebiblioteket[*død lenke*]

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica
 |